
Здравейте , въпросът ми е следния: Могат ли да ми спрат обезщетението ако отказвам работа предлагана ми от БТ . Причината е , че просто заплащането за тези работи е много по-малко от размера на обезщетението ми , а и ми предлагат смешни работи само и само да не си взема обезщетението . На една от тях например ми предлагаха да съм шофьиор кат.С , като можело и без карта за тахограф и проф.компетентност . Сами разбирате , че това е незаконно . Също така заплатата беше 360лв . и понеже била под минимума шефа щял да дава и още ама под масата . Точно така ми казаха от БТ . Това са точните им думи . В момента в който се записах служителите от БТ ми звънят всеки ден с какви ли не глупави оферти . Та ” Могат ли да ми спрат обезщетението ако отказвам работа предлагана ми от БТ” . Благодаря .


 

Получаване на обезщетение при безработица
=========================================

 

Здравейте, 


ако откажате предложената Ви подходяща за Вас работа (за подходяща се смята работата, която съответства на квалификацията, образованието и здравословното състояние на лицето, ако се намира в същото населено място или до 50 км. извън него, при положение че има подходящ обществен транспорт), може да бъде прекратена регистрацията Ви в Агенцията по заетостта и съответно да бъде спряно изплащането на обезщетение за безработица.


Поздрави,  

адв. Николина Митова  

тел. 0898 303092


